b"\n_START_ARTICLE_\nXuclamel com\xc3\xba\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust enfilad\xc3\xads caducifoli de fins a 5 metres d'al\xc3\xa7ada, tot i que pot arribar als 8 metres._NEWLINE_Les fulles, de 3 a 9 cm, s\xc3\xb3n primes, toves, lanceolades-el\xc2\xb7l\xc3\xadptiques, oposades de dues en dues per les bases._NEWLINE_La floraci\xc3\xb3 t\xc3\xa9 lloc entre els mesos de juliol i setembre. Les flors, d'uns 4 cm, s\xc3\xb3n blanques o grogoses, a vegades de color rosat. S\xc3\xb3n molt oloroses, amb la corol\xc2\xb7la tubular i peludes. Estan obertes en 2 llavis desiguals, l'inferior enter i el superior dividit en 4 l\xc3\xb2buls; 5 estams sobresurten de l'interior del tub de la corol\xc2\xb7la. Les flors s\xc3\xb3n pol\xc2\xb7linitzades per papallones nocturnes, ja que les flors solen estar tancades durant el dia i obertes de nit._NEWLINE_Els fruits s\xc3\xb3n baies ovoides de color vermell disposats en glom\xc3\xa8ruls densos.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\n\xc3\x89s una planta nativa d'Europa, que arriba a viure al sud de Noruega i de Su\xc3\xa8cia. Es troba sovint en boscos, arbredes, alzinars i bardisses. A Catalunya creix entre els 0 i els 1.200 metres d'altitud; rarament es troba els 1.200 i els 1.800 metres. Es cultiva com planta ornamental."